Thomas Reis (Kabarettist)

Dr **Thomas Reis** (* 29. Oktober 1963 z Fryburg; † 23. Juni 2024 z Köln) isch e dytsche Kabarettischt un Autor gsii.

## Lääbe
Dr Thomas Reis het im Oktober 1985 zäme mit em Peter Vollmer z Fryburg s „Duo Vital“ grindet, wu mit em Brogramm *Kabel-j-au*, wu si zäme gschribe hän, ufdrätten isch. Derno hän si d Duo-Brogramm *SAT der Gewalt* (1985), *Akzep-Tanz auf dem Vulkan* (1987), *Das Deutsche Reich(t)* (1988) un *WeltBildersturm* (1990) gmacht. E Kabarettoobe unter em Titel *Trümmer, Träume und Rosinen* mit Täxt vu 1945 bis 1950 isch anne 1989 im Huus vu dr Gschicht z Bonn vorgstellt wore. Anne 1992 isch er mit sym eerschte Solobrogramm *Als die Männer noch Schwänze hatten* uf d Bihni gange.

Im Dezämber 1995 het dr Reis im Duo mit em Andreas Kunze s Brogramm *Weihnachtsmänner* broduziert. Vu 1993 bis 1996 het dr Reis e aigeni chlaini Färnsehkolumne bim NDR ghaa. Im Rame vu dr Magazinsändig *DAS* het er dr satirisch Wucheruggblick gmacht.

Im Augschte 2023 isch bi ihm Lungechräbs diagnoschtiziert wore. Am 3. Juni 2024 het er im uusverchaufte Kölner Senftöpfchen d Premiere vu sym neie Brogramm „Du sollst nicht verblöden“ gee un het derby glychzytig au Abschid vu dr Bihni gnuu. Am 234. Juni 2024 isch dr Thomas Reis im Alter vu 60 Johr z Köln gstorbe.

## Fänsehbydreg
* WDR (Mitternachtsspitzen, Böttinger, Aktuelle Stunde, Mittwochs live)
* BR (Ottis Schlachthof, Kabarett aus Franken)
* SFB/RBB (Satirefest, Kleinkunstfestival)
* SR (Gesellschaftsabend, Roglers rasendes Kabarett)
* SDR (MUM, Abendschau)
* HR (Queens Palace)
* ZDF (Doppelpunkt, Das Aktuelle Sportstudio, WiSo, Die Anstalt)
* 3Sat (MundArt)
* VOX (Provokation/30 Sändige, Liebe Sünde, Canale Grande)
* SAT.1 (Regional Report)
* RTL (West live)

Derzue het er Ufdritt ghaa in Radiosändige vu WDR, SR, SDR, SWF, HR, RIAS un SFB. Ab em Spotjohr 2008 het dr Reis d Kolumne *Reis’ Parteitag* gschribe, wu aimol im Monet in dr Frankfurter Rundschau uusechuu isch. Fir dr Langenscheidt-Verlag het er 2014 s *Unwörterbuch Politikerisch* gschribe.

## Produkzione
### Mit „Duo Vital“
* 1985: *Kabel-j-au*
* 1985: *SAT der Gewalt*
* 1987: *Akzep-Tanz auf dem Vulkan*
* 1988: *Das Deutsche Reich(t)*
* 1989: *Trümmer, Träume und Rosinen*
* 1990: *WeltBildersturm*

### Soloprodukzione
* 1992: *Als die Männer noch Schwänze hatten*
* 1994: *Der Hammer*
* 1996: *Reis last Minute*
* 1998: *Ein Schwein wird Metzger*
* 2001: *So wahr ich Gott helfe*
* 2003: *Gibt’s ein Leben über 40?*
* 2007: *Machen Frauen wirklich glücklich?*
* 2010: *Reisparteitag*
* 2013: *Und sie erregt mich doch!*
* 2015: *Endlich 50!*
* 2024: *Du sollst nicht verblöden*

## CD
* *Ein Schwein wird Metzger.* ISBN 3-931265-16-1.
* *So wahr ich Gott helfe.* ISBN 3-931265-31-5.
* *Gibt’s ein Leben über 40?* ISBN 3-931265-46-3.
* *Machen Frauen wirklich glücklich?* ISBN 978-3-931265-73-1.
* *Und sie erregt mich doch!* ISBN 978-3-944304-02-1.

## Uuszaichnige
; zäme mit em Peter Vollmer as Duo Vital
* 1986: Chlaichunschtbryys vum Land Bade-Wirttebärg
* 1987: St. Ingberter Pfanne
* 1989: Chlaichunschtbryys vu dr Stadt Lüdenscheid
* 1990: Garchinger Kleinkunstmaske

; as Solochinschtler
* 1998: Gwinner vum Paulaner Solo+
* 1999: Chlaichunschtbryys vu dr Stadt Lüdenscheid
* 2000: Gaul von Niedersachsen
* 2007: Sprungbrett (Kabarettbryys vum Handelsblatt)
* 2020: Chlaichunschtbryys vum Land Bade-Wirttebärg (Ehrebryys)
* 2022: St. Ingberter Pfanne (Jurybryys)

## Weblink
* 
* thomasreis.de

## Fueßnote